
	DESCRIEREA OCUPAȚIEI

	Definiția ocupației: Operator/operatoare suport tehnic al calculatoarelor (în continuare – Operatorul) desfășoară activități de instalare, configurare, verificare, întreținere și suport tehnic de bază pentru calculatoare, echipamente periferice, sisteme de operare și aplicații informatice, în conformitate cu documentația tehnică, procedurile interne și instrucțiunile de lucru. Operatorul pregătește și configurează stațiile de lucru, instalează și actualizează software-ul standard, conectează și verifică funcționarea echipamentelor periferice și a conexiunilor de rețea, identifică și remediază incidentele tehnice uzuale și acordă asistență utilizatorilor. De asemenea, efectuează operațiuni de întreținere preventivă de bază, înlocuiește sau conectează componente și periferice, verifică funcționarea acestora după intervenție și documentează activitățile efectuate. În situațiile care depășesc nivelul său de competență, transmite incidentul către personalul tehnic specializat, conform procedurilor stabilite.
Scopul activității: asigurarea funcționării corespunzătoare și continue a calculatoarelor, echipamentelor periferice și aplicațiilor informatice utilizate în cadrul entității, prin efectuarea activităților de instalare, configurare, verificare, întreținere și suport tehnic de bază, precum și prin acordarea asistenței operative utilizatorilor.
Calități personale: responsabilitate și disciplină profesională; atenție la detalii și spirit de observație; operativitate în identificarea și soluționarea problemelor; capacitate de comunicare și relaționare cu utilizatorii și membrii echipei; răbdare în acordarea suportului tehnic; capacitate de organizare și gestionare eficientă a timpului; respectarea termenelor și priorităților de lucru; flexibilitate și adaptabilitate; asumarea responsabilității pentru calitatea lucrărilor efectuate; respectarea normelor de etică profesională, a confidențialității și a integrității bunurilor și informațiilor la care are acces; interes pentru evoluția tehnologiilor informaționale și disponibilitate pentru dezvoltare profesională continuă.
Cunoașterea: structurii și componentelor hardware ale calculatoarelor și rolului funcțional al acestora; principiilor de bază privind funcționarea calculatoarelor și a sistemelor de operare; tipurilor de echipamente periferice și modalităților de instalare și conectare a acestora; principiilor de instalare, configurare și actualizare a aplicațiilor informatice uzuale; noțiunilor de bază privind rețelele locale, adresarea și conectivitatea dispozitivelor; metodelor de identificare și diagnosticare a incidentelor hardware și software uzuale; operațiunilor de întreținere preventivă a echipamentelor informatice; principiilor de protecție împotriva programelor malițioase și amenințărilor informatice uzuale; principiilor privind gestionarea conturilor și drepturilor de acces la nivel de utilizator; metodelor de realizare și verificare a copiilor de siguranță, în limitele atribuțiilor; modalităților de utilizare a instrumentelor de diagnosticare și monitorizare; regulilor privind protecția și confidențialitatea datelor; documentației tehnice și procedurilor de lucru; normelor de securitate și sănătate în muncă și de apărare împotriva incendiilor aplicabile activităților desfășurate.
Capacități profesionale: aplicarea cerințelor de securitate și sănătate în muncă și a regulilor de protecție a echipamentelor electronice; interpretarea documentației tehnice, instrucțiunilor și procedurilor de lucru; identificarea componentelor hardware și verificarea funcționării acestora; instalarea și configurarea calculatoarelor, sistemelor de operare și aplicațiilor informatice uzuale; instalarea și configurarea echipamentelor periferice; realizarea operațiunilor de conectare a stațiilor de lucru la rețeaua locală; utilizarea instrumentelor și aplicațiilor de diagnosticare hardware și software; identificarea cauzelor incidentelor tehnice uzuale și aplicarea soluțiilor corespunzătoare nivelului de competență; efectuarea operațiunilor de întreținere preventivă și curățare a echipamentelor; înlocuirea componentelor și accesoriilor uzuale, conform instrucțiunilor tehnice; verificarea funcționării echipamentelor după instalare, configurare sau intervenție; acordarea suportului tehnic utilizatorilor, inclusiv prin instrumente de acces la distanță; aplicarea măsurilor de bază privind securitatea informatică și protecția datelor; documentarea incidentelor, intervențiilor și soluțiilor aplicate; transmiterea către nivelul superior de suport a problemelor care depășesc competențele atribuite.
Echipamente, instrumente, scule și materiale:
Echipament individual și mijloace de protecție: brățară antistatică; covoraș antistatic; mănuși de protecție, după caz; ochelari de protecție; halat sau costum de lucru; alte mijloace de protecție necesare în funcție de operațiunea executată.
Echipamente și dispozitive de lucru: calculatoare de tip desktop; laptopuri; dispozitive mobile utilizate pentru configurare și testare; monitoare; imprimante și echipamente multifuncționale; scanere; tastaturi, mouse-uri și alte periferice; unități de stocare interne și externe; memorii USB utilizate pentru instalare și diagnosticare; surse neîntreruptibile de alimentare (UPS); echipamente și componente de rețea utilizate la nivelul stației de lucru.
Instrumente și scule: seturi de șurubelnițe de precizie; tester pentru cabluri de rețea; multimetru digital; clește de sertizat; instrumente și materiale pentru curățarea echipamentelor; lanternă; instrumente pentru organizarea și etichetarea cablurilor.
Materiale consumabile: etichete autocolante; bride pentru organizarea cablurilor; pastă termoconductoare; alcool izopropilic; șervețele și materiale pentru curățare; bandă izolatoare; materiale de marcare și formulare sau fișe de service.
Software: sisteme de operare; aplicații de birou; programe de diagnosticare și monitorizare hardware; soluții antivirus și antimalware; instrumente de diagnosticare a rețelei; aplicații pentru acces și suport la distanță; terminale și instrumente de administrare; aplicații de virtualizare; sisteme de evidență și gestionare a incidentelor tehnice.
Condițiile de muncă solicitate (mediul fizic și socio-organizațional):
Mediul fizic: activitatea se desfășoară preponderent în spații de birou, laboratoare, ateliere sau alte încăperi în care sunt instalate echipamente informatice. Activitatea presupune utilizarea frecventă și îndelungată a calculatorului, manipularea calculatoarelor și echipamentelor periferice, efectuarea unor operațiuni în poziții de lucru variate, inclusiv în spații cu acces limitat la cabluri și echipamente. În funcție de locul de muncă, pot fi necesare deplasări între diferite încăperi, sedii sau puncte de lucru pentru instalarea, verificarea și remedierea echipamentelor.
Mediul socio-organizațional: activitatea se desfășoară individual sau în cadrul unei echipe tehnice, în relație directă cu utilizatorii, superiorul ierarhic și, după caz, cu personalul specializat în administrarea sistemelor și rețelelor informatice. Operatorul își desfășoară activitatea în cadrul entităților publice sau private ori în baza unor servicii de suport tehnic prestate beneficiarilor. Activitatea presupune respectarea procedurilor interne, a priorităților stabilite pentru soluționarea incidentelor, a termenelor de intervenție și a regulilor privind accesul la echipamente, sisteme și informații.
Riscuri profesionale: electrocutare sau contact accidental cu componente și surse de alimentare electrică; descărcări electrostatice care pot afecta echipamentele; suprasolicitare vizuală ca urmare a utilizării îndelungate a monitorului; suprasolicitare musculo-scheletică determinată de pozițiile statice prelungite sau de manipularea echipamentelor; lovire, tăiere sau înțepare în timpul manipulării componentelor și utilizării sculelor; expunere la praf și impurități în timpul operațiunilor de curățare și întreținere; risc de împiedicare sau cădere cauzat de cabluri și echipamente amplasate în zona de lucru; stres profesional determinat de necesitatea soluționării operative a incidentelor și interacțiunea cu utilizatorii.
Perspective pe piața muncii: dezvoltarea continuă a infrastructurii digitale și utilizarea pe scară largă a calculatoarelor și aplicațiilor informatice mențin necesitatea personalului capabil să ofere suport tehnic de prim nivel utilizatorilor. Extinderea muncii la distanță și în regim hibrid determină creșterea utilizării instrumentelor de acces și asistență la distanță pentru diagnosticarea și soluționarea incidentelor software. Competențele dobândite în această ocupație pot constitui, de asemenea, o bază pentru dezvoltarea profesională ulterioară în domenii precum administrarea sistemelor, administrarea rețelelor, suportul IT specializat și securitatea informatică.
Tendințe și preocupări de viitor: extinderea utilizării instrumentelor de monitorizare și administrare la distanță a stațiilor de lucru; utilizarea tot mai frecventă a serviciilor și platformelor cloud; automatizarea operațiunilor repetitive de instalare, configurare, actualizare și diagnosticare; integrarea soluțiilor bazate pe inteligență artificială pentru identificarea preliminară a incidentelor și asistarea utilizatorilor; creșterea importanței securității informatice și a protecției datelor în activitățile curente de suport tehnic; dezvoltarea instrumentelor de gestionare centralizată a dispozitivelor; creșterea utilizării tehnologiilor de virtualizare; dezvoltarea competențelor necesare pentru acordarea suportului tehnic în medii de lucru hibride și distribuite; aplicarea unor practici de întreținere, reutilizare și gestionare responsabilă a echipamentelor, în vederea prelungirii duratei de viață și reducerii deșeurilor electronice.

	FONDUL STANDARDULUI OCUPAȚIONAL

	Competențe generice (transversale) (CG):
CG1. Aplicarea normelor de securitate și sănătate în muncă, a regulilor de securitate electrică, antiincendiară și de protecție a datelor 
CG2. Aplicarea prevederilor din documentația tehnică de specialitate la instalarea, verificarea și întreținerea echipamentelor și aplicațiilor IT.
CG3. Colaborarea cu membrii echipei, superiorii și utilizatorii pentru realizarea activităților de suport tehnic și raportarea rezultatelor.
CG4. Aplicarea principiilor economiei circulare în utilizarea responsabilă a resurselor naturale și energetice și de gestionare a deșeurilor electronice 
CG5. Dezvoltarea profesională continuă pentru utilizarea noilor versiuni de software și a echipamentelor de calcul moderne.

	
Atribuții și sarcini de lucru
	Competențe profesionale (CP) și corelarea lor cu sarcinile de lucru
	Criterii de realizare a activităților asociate competențelor profesionale

	ATRIBUȚIA 1. Pregătirea locului de muncă și preluarea sarcinilor
Sarcina 1.a. Aplicarea normelor SSM, regulilor de protecție a mediului și de utilizare rațională a resurselor energetice și naturale.
Sarcina 1.b. Organizarea spațiului și pregătirea echipamentelor și instrumentelor de lucru.
Sarcina 1.c. Analiza sarcinilor atribuite.
Sarcina 1.d. Preluarea echipamentului și documentației aferente sarcinii atribuite.
Sarcina 1.e. Verificarea listei de sarcini și confirmarea disponibilității pentru executare.
	CP 1. Organizarea activităților de intervenție IT

(1.a; 1.b; 1.c; 1.d; 1.e)



	1.1. Identifică factorii de risc, asigurând eliminarea imediată a acestora cu respectarea normelor de SSM și instrucțiunilor interne ale enității pentru prevenirea accidentelor la locul de muncă.
1.2. Utilizează echipamentul individual de protecție, corect și conform instrucțiunilor SSM, pentru securizarea activităților și protejarea sănătății personale.
1.3. Aplică regulile de protecție a mediului prin sortarea și utilizarea rațională a resurselor naturale și energetice, utilizând procedurile interne pentru reducerea impactului asupra mediului.
1.4. Organizează spațiul individual de lucru prin aranjarea ordonată a echipamentelor și instrumentelor, utilizând ergonomic mobilierul de lucru și instrumentele disponibile pentru eficientizarea activității.
1.5. Accesează sistemul de evidență, implementat la nivel de entitate, prin autentificare în platforma electronică, utilizând aplicația de ticketing pentru identificarea sarcinilor atribuite.
1.6. Verifică lista de sarcini prin consultarea sistemului de evidență, utilizând platforma de management al solicitărilor pentru confirmarea activităților alocate.
1.7. Preia echipamentele și documentația aferentă sarcini de lucru atribuite, verificând fizic și electronic cantitatea și corespundrea acestora pentru asigurarea corectitudinii materialelor recepționate.
1.8. Completează procesul de primire-predare a echipamentului și documentației aferente sarcinii atribuite, conform procedurilor interne ale entității. 

	ATRIBUȚIA 2. Verificarea preliminară a echipamentelor IT
Sarcina 2.a. Concretizarea informațiilor/aspectelor specifice din tichetul de intervenție.
Sarcina 2.b. Inspectarea echipamentelor IT pentru identificarea eventualelor deteriorări evidente.
Sarcina 2.c. Verificarea cablurilor și a alimentării electrice.
Sarcina 2.d. Testarea funcționării componentelor de bază și periferice.
Sarcina 2.e. Analiza mesajelor de eroare și a semnalelor de funcționare ale sistemului.
Sarcina 2.f. Analiza logurilor de sistem. 
Sarcina 2.g. Utilizarea instrumentelor de diagnostic hardware avansat (SMART, BIOS tools).
Sarcina 2.h. Acumularea informațiilor suplimentare de la utilizator sau superior.
Sarcina 2.i. Raportarea nefuncționalităților sistemelor IT.

	CP 2. Diagnosticarea echipamentelor pentru identificarea erorilor IT

(1.a; 2.a; 2.b; 2.c; 2.d; 2.e;
2.f; 2.g; 2.h)

	2.1. Analizează datele afișate în sistemul intern de evidență/tichetul de intervenție, utilizând platforma de ticketing pentru consultarea sarcinii distribuite/problemei raportate.
2.2. Examinează vizual, cu atenție la detalii, echipamentele IT pentru identificarea eventualelor deteriorări fizice evidente. 
2.3. Controlează conexiunile prin examinarea integrității și conectării corecte a cablurilor și porturilor, inclusiv cablurile standard și sursa de alimentare pentru asigurarea funcționării corecte a echipamentelor IT.
2.4. Pune în funcțiune echipamentele IT pentru testarea componentelor și verificarea reacției sistemului, utilizând monitorul și componentele periferice pentru evaluarea funcționalității de bază.
2.5. Monitorizează mesajele de eroare apărute pe ecran și indicatorii de funcționare a sistemului IT, utilizând interfața sistemului de operare pentru identificarea eventualelor abateri/probleme tehnice.
2.6. Filtrează evenimentele critice și de eroare ale sistemului IT, utilizând vizualizatorul de evenimente sau instrumente SIEM de bază pentru analiza logurile de sistem și identificarea cauzelor incidentelor/defecțiunilor.
2.7. Evaluează starea componentelor hardware prin rularea testelor SMART și a instrumentelor BIOS/UEFI, aplicând utilitare integrate ale sistemului, pentru detectarea timpurie a defecțiunilor.
2.8. Solicită informații suplimentare de la utilizator sau superior prin comunicare eficientă cu utilizatorul sau superiorul, utilizând dialogul profesional pentru clarificarea simptomelor.

	ATRIBUȚIA 3. Remedierea problemelor la echipamentele IT
Sarcina 3.a. Înlocuirea cablurilor sau componentelor periferice defecte.
Sarcina 3.b. Reconectarea componentelor echipamentelor IT.
Sarcina 3.c. Verificarea funcționării echipamentelor IT după intervenție.
Sarcina 3.d. Configurarea conexiunilor de acces la distanță pentru suport tehnic.
Sarcina 3.e. Restaurarea sistemelor prin imagini standardizate.
Sarcina 3.f. Predarea echipamentului pentru verificare finală și recepție.
Sarcina 3.g. Raportarea finalizării intervenției.

	CP 3. Executarea intervențiilor de remediere a echipamentelor IT

(1.a; 3.a; 3.b; 3.c; 3.d; 3.e; 3.f)

	3.1. Schimbă cablurile și/sau componentele periferice defecte cu echipamente funcționale pentru restabilirea funcționării echipamentelor IT.
3.2. Reface conexiunile fizice prin conectarea componentelor de bază și periferice ale sistemului, utilizând porturile și cablurile corespunzătoare pentru restabilirea comunicației hardware.
3.3. Testează funcționarea sistemului, utilizând echipamentele de bază pentru confirmarea remedierii defectului.
3.4. Testează sistemul prin rularea funcțiilor principale, utilizând aplicațiile de bază pentru validarea funcționării echipamentului/echipamentelor IT.
3.5. Utilizează platforme dedicate (ex. Remote Desktop, AnyDesk) cu activarea și securizarea aplicațiilor de control la distanță pentru asigurarea suportului tehnic și configurarea conexiunilor de acces remote.
3.6. Asigură restaurarea sistemelor prin aplicarea imaginilor standardizate de sistem (imaging automatizat), utilizând instrumente de deployment automatizat, pentru readucerea echipamentului la starea operațională definită.
3.7. Realizează procedura de predare a echipamentului și transmiterea acestuia către responsabilul de verificare finală, conform procedurilor interne de predare-recepție.

	ATRIBUȚIA 4. Verificarea funcționării sistemelor software
Sarcina 4.a. Pornirea/oprirea sistemului de operare.
Sarcina 4.b. Observarea mesajelor de eroare de bază ale sistemului.
Sarcina 4.c. Verificarea conexiunii la rețea și internet.
Sarcina 4.d. Lansarea aplicațiilor de bază. 
Sarcina 4.e. Configurarea conturilor de utilizator în medii cloud (Microsoft 365 / Google Workspace).
Sarcina 4.f. Implementarea setărilor de securitate de bază (antivirus, firewall).
Sarcina 4.g. Raportarea erorilor software. 
	CP 4. Diagnosticarea funcționării sistemelor de operare și a aplicațiilor IT

(1.a; 4.a; 4.b; 4.c;
4.d; 4.e; 4.f; 4.g)

	4.1. Utilizează comenzile standard ale sistemului de operare pentru pornirea și oprirea sistemul, utilizând interfața grafică pentru asigurarea funcționării corecte a echipamentului IT.
4.2. Monitorizează mesajele sistemului pentru identificarea erorilor și problemelor software de bază, utilizând interfața de operare a echipamentelor IT.
4.3. Testează accesul la rețeaua electrică și internet, utilizând browserul sau instrumentele de rețea pentru confirmarea conexiunilor.
4.4. Utilizează meniul de programe și sistemul de operare pentru verificarea funcționalității software și lansarea aplicațiilor de bază.
4.5. Asigură accesul securizat la resurse prin configurarea conturilor de utilizator în platforme cloud și atribuirea rolurilor și permisiunilor, utilizând consolele administrative Microsoft 365 sau Google Workspace. 
4.6. Asigură protecția împotriva amenințărilor informatice prin implementarea setărilor de securitate, activarea și configurarea antivirusului și firewall-ului, utilizând soluțiile integrate ale sistemului de operare.

	ATRIBUȚIA 5. Administrarea rețelelor IT
Sarcina 5.a. Instalarea aplicațiilor din pachete pregătite.
Sarcina 5.b. Urmarea pașilor standard de instalare.
Sarcina 5.c. Verificarea funcționării aplicațiilor instalate.
Sarcina 5.d. Conectarea fizică și verificarea conexiunii stației de lucru la rețea.
Sarcina 5.e. Instalarea sistemului de operare din imagine standard, după caz.
Sarcina 5.f. Actualizarea sistemului de operare și a aplicațiilor de bază.
Sarcina 5.g. Realizarea copiilor de rezervă. 
Sarcina 5.h. Autentificarea utilizatorului conform procedurilor.
Sarcina 5.i. Salvarea fișierelor în locații indicate.
Sarcina 5.j. Repornirea/oprirea sistemului de operare conform procedurilor.
Sarcina 5.k. Configurarea instalării automate a sistemelor de operare (deployment).
Sarcina 5.l. Sincronizarea datelor în servicii cloud.
Sarcina 5.m. Raportarea erorilor de instalare/configurare.

	CP 5. Instalarea rețelelor IT și aplicațiilor

(1.a; 5.a; 5.b; 5.c; 5.d)
	5.1. Utilizează fișierele de instalare pentru configurarea software-ului și instalarea aplicațiilor din pachete pregătite.
5.2. Instalează aplicațiile standard și/sau cele solicitate de client, utilizând interfața de instalare și urmând consecutiv pașii de instalare și instrucțiunile afișate a asigura finalizarea cu succes a procesului de instalare.
5.3. Controlează funcționarea aplicațiilor prin lansarea acestora după instalare, utilizând sistemul de operare pentru confirmarea instalării corecte.
5.4. Realizează conectarea stației de lucru la rețeaua locală și confirmă funcționarea conexiunii fizice și logice prin utilizarea lan tester-ului și rularea comenzilor din terminal, transmțând problemele de rețea depistate nivelului superior de suport
5.5. Utilizează imagini standard pentru instalarea sistemului de operare și configurarea inițială a sistemului.

	
	CP 6. Configurarea software-ului de bază

(1.a; 5.e; 5.f; 5.g; 5.h;
 5.i; 5.j; 5.k)
	6.1. Asigură actualizarea software-ul aplicând programele disponibile și utilizând serviciile de update pentru menținerea securității sistemului IT.
6.2. Creează copii de rezervă, conform instrucțiunilor, utilizând instrumente de backup pentru protejarea informațiilor și salvarea datelor utilizatorului.
6.3. Autentifică utilizatorul prin introducerea credențialelor, utilizând interfața de login pentru accesarea sistemului.
6.4. Utilizează structura de directoare pentru organizarea datelor și salvarea fișierelor, utilizând funcțiile de salvare ale aplicațiilor.
6.5. Aplică comenzile standard pentru repornirea/oprirea sistemului de operare, utilizând interfața sistemului pentru finalizarea corectă a sesiunii.
6.6. Asigură configurarea instalării automate a sistemului de operare prin utilizarea imaginilor de deployment și a serverelor de distribuție, pentru a standardiza instalările și a reduce timpul de configurare.
6.7. Asigură accesul continuu și securizat la informații prin sincronizarea datelor utilizatorilor și configurarea serviciilor de cloud storage, utilizând platforme dedicate (OneDrive, Google Drive).
6.8. Informează superiorul despre erorile de instalare/configurare prin completarea documentației de instalare/configurare, utilizând platforma de suport pentru evidențierea problemelor.

	ATRIBUȚIA 6. Efectuarea mentenanței de bază
Sarcina 6.a. Monitorizarea preventivă a performanței echipamentelor (temperatură, discuri, memorie).
Sarcina 6.b. Evaluarea stării componentelor prin instrumente software specializate.
Sarcina 6.c. Curățarea echipamentelor conform instrucțiunilor de întreținere.
Sarcina 6.d. Verificarea funcționării generale după intervențiile de curățare.
Sarcina 6.e. Înlocuirea consumabilelor uzate.
Sarcina 6.f. Raportarea necesarului de intervenții suplimentare.
	CP 7. Mentenanța funcționalității optime a echipamentelor IT

(1.a; 6.a; 6.b; 6.c; 6.d; 6.e; 6.f)
	7.1. Asigură  prevenirea defecțiunilor și optimizarea performanței echipamentelor prin monitorizarea parametrilor de funcționare (temperatuă, discuri, memorie operațională) cu utilizarea instrumentelor de diagnostic hardware și software.
7.2. Utilizează aplicațiile de diagnostic specializat pentru evaluarea stării componentelor hardware, identificarea uzurii acestora și planificarea intervențiilor preventive.
7.3. Menține funcționalitatea echipamentelor prin îndepărtarea prafului și curățarea periodcă a echipamentelor, utilizând soluții și instrumente de curățare și protejare a componentelor IT.
7.4. Testează funcționalitatea generală a echipamentelor IT după curățare/intervenții specifice de mentenanță, utilizând aplicațiile specifie pentru confirmarea stării de funcționare.
7.5. Schimbă componentele uzate, înlocuindu-le cu piese compatibile/recomandate de producător, pentru a asigura performanța sistemului/echipamentelor IT.

	ATRIBUȚIA 7. Raportarea privind lucrările efectuate 
Sarcina 7.a. Completarea fișelor de intervenție conform modelului.
Sarcina 7.b. Introducerea datelor în sistemul de evidență a lucrărilor.
Sarcina 7.c. Predarea echipamentului către responsabilul desemnat.
Sarcina 7.d. Confirmarea finalizării lucrării în sistem.
Sarcina 7.e. Arhivarea documentelor conform procedurilor interne.
	CP 8. Gestionarea raportării și evidenței lucrărilor de intervenție
(1.a; 1.c; 1.d; 1.e; 2.i; 3.g; 4.g; 5.m;
6.f; 7.a; 7.b; 7.c; 7.d; 7.e)
	8.1. Completează formularele standard/fișele de lucru  pentru confirmarea recepționării sarcinii/sarcinilor de lucru, documentarea lucrărilor și înregistarea datelor intervenției în sistemul de evidență a intervențiilor IT.
8.2. Raportează defecțiunile/nefuncționalitățile sistemelor IT prin completarea formularului electronic, utilizând platforma de evidență pentru informarea superiorului asupra stării echipamentului.
8.3. Informează superiorii și colegii despre realizarea sarcinii de lucru prin completarea documentației de intervenție, utilizând pentru închiderea sarcinii sistemul electronic de evidență.
8.4. Utilizează platforma de suport pentru raporarea erorilor de instalare/configurare prin completarea tichetului electronic și respectiv informarea superiorului.
8.5. Completează fișa tehnică privind lucrările de curățare/mentenanță realizate, informând superiorii și colegii despre necesarul de intervenții suplimentare prin intermediul sistemului de evidență și planificare a lucrărilor ulterioare.
8.6. Accesează platforma electronică pentru a introduce datele în sistem, utilizând parola și loghinul personalizat în aplicația de evidență pentru înregistrarea lucrării/lucrărilor efectuate.
8.7. Transmite fizic, prin act de predare-primire, conform procedurilor interne ale entității echipamentul către responsabil sau beneficiar, confirmând în sistemul de evidență a intervențiilor IT finalizarea comenzii.
8.8. Validează în sistemul de evidență finalizarea sarcinii de lucru, în vederea preluării următoarelor indicații/activități.
8.9. Asigură arhivarea documentelor în sistemul de evidență, utilizând procedurile interne pentru securizarea datelor și  păstrarea informațiilor.



